Selvom AaB her sidst på sæsonen havde flere end dobbelt så mange point som deres modstandere, var det alligevel AC Horsens der trak det længste strå i søndagens kamp.

Det var toppen og bunden af nedrykningsspillet, der mødtes, da AaB søndag eftermiddag gæstede AC Horsens. Her kunne AaB med en sejr trække fra de resterende hold i nedrykningsspillet. Men sådan gik det ikke. Efter 90 minutter var det hjemmeholdet AC Horsens, der kunne juble over en 1-0 sejr. Deres bare fjerde sejr i 27 kampe. Kampen blev fløjtet i gang klokken 14.00 af dommer Michael Tykgaard, men mål blev det ikke til i første halvleg. Kun et enkelt gult kort blev det til i kampens første 45 minutter. Det blev givet til AC Horsens Bjarke Jacobsen efter 30 minutter. Og der skulle også gå lidt tid i anden halvleg, før bolden fandt netmaskerne. Det var dog ikke til AaB's fordel, da det var AC Horsens Hallur Hansson, der sendte bolden i nettet bag AaB's målvogter, Jacob Rinne. Der blev givet to gule kort i anden halvleg. Først var det Lirim Qamili  fra AC Horsens, der i det 58' minut måtte noteres i dommerens bog. Og ni minutter før regulær spilletid ophørte, var det så AaB's Frederik Børsting, der blev tildelt et gult kort. AC Horsens ligger således stadig på en sidste plads i nedrykningsspillet med 19 point efter 27 kampe. Der er dog stadig 11 point op til sikkerheden i form af en 4. plads i nedrykningsspillet. AaB derimod ligger stadig på en første plads i nedrykningsspillet med 36 point i 27 kampe. De er dog tæt forfulgt af Sønderjyske med 35 point. AaB spiller næste kamp på fredag den 30 april, hvor de tager imod gæsterne fra Lyngby.